Johan Barkhuizen het sedert sy skooldae 'n lewendige belangstelling in sy familiegeskiedenis gehad. Hierdie belangstelling het uiteindelik tot die skryf van hierdie goed-nagevorsde boek aanleiding gegee. Die boek, wat deur omvattende argivale navorsing gekenmerk word, lewer 'n belangrike bydrae tot genealogie in die algemeen en die Barkhuizen familie in besonder.
Verskeie artikels - soos bv dié oor die DNS projek, die wapen van die familiebond en Anglo-Boereoorlog brokkies - verskaf interessante inligting oor die familie. 'n Groot aantal fotos en sketse, biografiese inligting en familiestories dra by tot 'n gemaklike lees-ervaring.
Een van Johan se spesiale belangstellings was die lewensverhaal van die stamvader, en sy navorsing in hierdie verband het ook nuwe lig op die stamvader geskyn.